Diari Oficial de la Generalitat Valenciana


Sumari del DOGV 5453, del 19-02-2007 (2007/2041)

RESOLUCIÓ de 8 de febrer de 2007, de la directora general del Servei Valencià d'Ocupació i Formació (SERVEF), per la qual es convoca una beca per a la realització de pràctiques professionals d'audiovisuals en el SERVEF.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5453

Data del DOGV
:   19-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2041


Data del document
:   08-02-2007

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * suport econòmic
    * ajuda pública
    * professió de la comunicació
    * belles arts
    * assignació per estudis

El SERVEF, des de la seua creació com a organisme autònom adscrit a la Conselleria d'Economia, Hisenda i Ocupació, mitjançant la Llei 3/2000, de 17 d'abril, ha contribuït, en alguna mesura, a través de la convocatòria anual de beques per a la formació de postgraduats que hagen finalitzat els seus estudis recentment, a facilitar l'accés del món universitari al coneixement de l'administració autonòmica, de manera que els permeta una ampliació dels seus coneixements i els proporcione una visió pràctica dels àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua.
D'acord amb el que estableix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
Primer
Convocar concurs públic per a la concessió d'una beca per a la realització de pràctiques professionals d'audiovisuals en l'Àrea d'Organització i Sistemes d'Informació del Servici Valencià d'Ocupació i Formació.
La convocatòria es regirà pel que disposa aquesta resolució; pel Decret 108/1992, de 6 de juliol, del Govern Valencià, pel qual es regula la concessió de beques; per les disposicions bàsiques contingudes en la Llei 38/2003, de 17 de novembre, General de Subvencions i els preceptes de desplegament reglamentari d'aquests arreplegats en el Reial Decret 887/2006, de 21 de juliol; per les prescripcions contingudes en l'articulat del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991, que aplicant-se a aquesta matèria, no estiguen en contradicció amb aquella, i en allò no previst per aquest, pels preceptes que no tinguen caràcter bàsic de la Llei 38/2003.
Segon
Aprovar les bases per les quals es regirà la concessió que es contenen com a annex I a aquesta resolució, així com el model de sol·licitud i el model de declaració responsable que s'insereixen com a annexos II i III, respectivament.
Tercer
La beca, l'import màxim de la qual serà de 9.000 Euros, serà finançada a càrrec de la línia de subvenció T3046, "Beques de formació", del capítol IV, subprograma pressupostari 322.59, "Administració i coordinació general", del pressupost de despeses del SERVEF per a l'exercici 2007, o el seu equivalent en el pressupost de despeses del SERVEF per a l'exercici 2008 per al supòsit de pròrroga, quan es donen les circumstàncies previstes en la base cinquena de l'annex I.
Quart
La secretària general del SERVEF resoldrà la concessió d'aquesta convocatòria de beca i totes les resolucions que siguen necessàries per al desenvolupament i l'execució de la present disposició, d'acord amb el règim de delegació de competències establit en l'article tercer, apartat II (Transferències corrents i de capital), lletra A), de la Resolució d'1 d'octubre de 2003 (DOGV núm. 4.605, de 10 d'octubre de 2003).
Cinqué
Publicar aquesta resolució en el Diari Oficial de la Comunitat Valenciana, i advertir que esgota la via administrativa, i que contra aquesta es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant d'aquest òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercir-ne qualsevol altre que es considere procedent.
València, 8 de febrer de 2007.- La directora general del Servici Valencià d'Ocupació i Formació: Ana Encabo Balbín.
ANNEX I
Bases de la convocatòria per a la concessió d'una beca d'audiovisuals per a la realització de pràctiques professionals en l'Àrea d'Organització i Sistemes d'Informació del Servici Valencià d'Ocupació i Formació (SERVEF).
Primera. Objecte de la convocatòria
La present convocatòria té com a objecte la concessió, d'acord amb els principis de publicitat i concurrència competitiva, d'1 beca per a la realització de pràctiques professionals en l'Àrea d'Organització i Sistemes d'Informació, servicis centrals del SERVEF.
Segunda. Modalitat, titulacions admeses i nombre de bequesTercera. Requisits dels sol·licitants
1. Podran optar a l'obtenció d'una beca els que reunisquen els requisits següents:
a) Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) Residir a la Comunitat Valenciana.
d) Haver obtingut o, si no, haver superat totes les matèries exigides per a l'obtenció d'alguna de les titulacions admeses per a la modalitat d'Audiovisuals, l'any 2002 o posteriors.
Quedaran excloses les persones aspirants la titulació de les quals no estiga arreplegada entre les relacionades en la base anterior o aquelles obtingudes amb anterioritat a l'any 2002.
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
Les persones discapacitades en les quals no concórrega aquest impediment podran al·legar la seua condició de discapacitat a l'efecte de dirimir l'empat arreplegat en la base onze.
f) No trobar-se sotmés a les prohibicions per a obtenir la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03).
g) No mantenir relació laboral fixa i estar al corrent de les obligacions fiscals i amb la Seguretat Social.
h) No ser beneficiari de cap beca per una activitat igual o semblant.
i) Complir amb les bases de la convocatòria i la resta de normes que siguen d'aplicació.
2. El compliment temporal dels requisits s'entendrà referit a la data de finalització del termini de presentació de sol·licituds.
Quarta. Procediment de selecció.
1. La selecció dels aspirants s'efectuarà mitjançant la valoració de mèrits, l'execució d'un examen teoricopràctic i la realització d'una entrevista, de conformitat amb el s'estableix en aquestes bases.
2. A l'efecte de la valoració, es consideraran com a mèrits els següents:
a) Expedient acadèmic.
b) Coneixement del valencià.
El compliment temporal d'aquests mèrits s'entendrà referit a la data de finalització del termini de presentació de sol·licituds.
3. Després de la valoració dels mèrits i d'acord amb el que preveu la base dotze, les persones sol·licitants que siguen convocades per la Comissió Avaluadora, efectuaran l'examen i l'entrevista regulades en la mencionada base dotze i la base tretze, respectivament.
Cinquena. Duració
El període de gaudi de la beca comprendrà des de l'1 d'abril de 2007 fins al 31 de desembre de 2007. No obstant això, aquest període podrà ser prorrogat automàticament a l'exercici 2008 per un període que, en conjunt, no superarà l'any, i sempre que existisca crèdit adequat i suficient en aquest últim exercici.
Sisena. Dotació i pagament de la beca
1. La beca estarà dotada amb 1.000 Euros bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
2. Aquest import s'abonarà mensualment, amb un certificat previ del responsable de la unitat administrativa on el becari/la becària realitze la pràctica, a càrrec del crèdit indicat en el resolc tercer d'aquesta resolució.
Setena. Termini i forma de presentació de les sol·licituds
1. Les persones que desitgen concórrer a les beques hauran de presentar una sol·licitud omplida com cal conforme al model que figura com a annex II, en el termini màxim de 15 dies hàbils comptats des de l'endemà de la publicació en el Diari Oficial de la Comunitat Valenciana de la present resolució de convocatòria.
2. A l'efecte de còmput del termini indicat en l'apartat anterior, caldrà ajustar-se al que es disposa, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
3. Les sol·licituds, dirigides a la Secretaria General del SERVEF, es presentaran preferentment, en el Registre General del Servici Valencià d'Ocupació i Formació, situat a l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Huitena. Acreditació dels requisits i dels mèrits
1. A fi d'acreditar el compliment dels requisits establits en la base tercera, a la sol·licitud s'adjuntarà la documentació següent:
o DNI, passaport o document equivalent que acredite la nacionalitat.
o Certificat actualitzat acreditatiu d'estar empadronat en qualsevol municipi de la Comunitat Valenciana.
o Títol acadèmic de la llicenciatura corresponent o, si no, resguard d'haver efectuat el depòsit de les taxes per a l'expedició.
o Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
o Certificat acreditatiu, si és el cas, de la condició de discapacitat expedit per l'òrgan competent per a la valoració i el reconeixement de la Conselleria de Benestar Social.
o Declaració expressa responsable, el model de la qual figura com a annex III, referida a les circumstàncies personals indicades en les lletres f), g), h) i i) de la base tercera.
2. A més, per a la verificació de les dades que es consignen, s'hi adjuntarà tota aquella documentació acreditativa relacionada amb els mèrits indicats en la base quarta que siguen susceptibles de valoració d'acord amb la base deu, entre les quals haurà de ser inclosa, almenys, la següent:
o Currículum, on es faran constar les dades personals i de contacte, acadèmics i professionals.
o Certificat oficial de qualificacions emés pel centre universitari on haja cursat els estudis, en el qual conste la nota mitjana ponderada obtinguda durant la carrera la qual, d'acord amb el que estableixen els reials decrets 1.044/2003 (BOE núm. 218) i 1.125/2003 (BOE núm. 224), estarà expressada en escala numèrica de 0 a 10, amb expressió d'un decimal.
3. Dels mèrits al·legats en el currículum només es valoraran els acreditats documentalment.
4. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
Novena. Causes d'exclusió
1. Una vegada conclòs el termini de presentació de les sol·licituds, i prèviament a la valoració, es verificarà el compliment dels requisits exigits.
2. Constituirà causa d'exclusió del concurs l'incompliment dels requisits assenyalats en la base tercera.
3. No obstant això, si la sol·licitud no reunira els requisits exigits o no s'hi adjuntaren els documents assenyalats en la base huitena, es requerirà les persones interessades perquè esmenen la falta o acompanyen els documents preceptius en el termini de 10 dies hàbils comptats a partir de la notificació, amb indicació que, si no ho fera així, es considerarà que desisteix de la petició, amb una resolució prèvia que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La llista provisional d'admesos i exclosos es donarà a conéixer en la pàgina web del SERVEF (http://www.servef.com), en el servici d'informació del SERVEF, situat a la planta baixa dels Servicis Centrals (Av. Navarro Reverter, 2 de València), al tauler d'anuncis ubicat al mateix lloc i en el telèfon gratuït d'informació 140 328 183.
Deu. Valoració dels mèrits
o Expedient acadèmic: màxim de 5 punts.
La puntuació assignada s'establirà de manera proporcional, en funció de la nota mitjana ponderada indicada en l'expedient acadèmic.
o Coneixement del valencià: màxim de 3 punts.
Només es valoraran els certificats expedits o homologats per la Junta Qualificadora de Coneixements de Valencià d'acord amb l'escala següent, i es puntuarà exclusivament el grau més alt obtingut:
Grau Superior: 3 punts
Grau Mitjà: 2 punts
Grau Elemental: 1 punt
Onze. Comissió avaluadora
1. Per a la valoració dels mèrits acreditats es constituirà una comissió avaluadora formada pels membres següents:
o President/a: secretària general del SERVEF o funcionari en qui delegue.
o Vocals:
El cap del Servici d'Organització, Coordinació i Informació o funcionari en qui delegue.
Un/a representant del Servici d'Organització, Coordinació i Informació del SERVEF.
o Secretari/ària: actuarà com a secretari/ària un/a tècnic/a de la Secretaria General, el qual assistirà a les sessions que realitze la Comissió amb veu però sense vot.
2. Els membres de la Comissió podran ser assessorats pel personal tècnic o professional que considere necessari, els quals podran assistir amb veu però sense vot.
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
4. A la vista dels documents efectivament acreditatius, la Comissió Avaluadora verificarà els mèrits al·legats i elaborarà una llista ordenada segons la puntuació obtinguda.
5. A fi d'aplicar els principis generals arreplegats en la Llei 11/2003, de 10 d'abril, sobre l'Estatut de les Persones amb Discapacitat, els supòsits d'empat es resoldran a favor de les persones discapacitades que acrediten el reconeixement d'aquesta condició segons s'estableix en l'article 2 de la llei esmentada.
6. La resta de supòsits d'empat es resoldran a favor de l'aspirant que presente millor expedient acadèmic d'acord amb la valoració establida en la base deu.
Dotze. Examen teoricopràctic
1. La Comissió Avaluadora, atenent el nombre de sol·licituds admeses i les puntuacions obtingudes, convocarà per a la realització d'un examen teoricopràctic el nombre d'aspirants que aquesta mateixa determine entre aquells que hagen obtingut major puntuació en la fase prèvia.
2. La convocatòria a la realització d'aquesta prova s'efectuarà en crida única a través dels mitjans assenyalats en la base novena, punt 4.
3. L'examen es dividirà en dues parts, una de caràcter teòric i una altra de caràcter pràctic.
La part teòrica consistirà a respondre a 9 preguntes de test i puntuarà fins a un màxim de 3 punts.
La part pràctica consistirà en una prova de càmera i d'edició, i puntuarà fins a un màxim de 5 punts.
4. Ambdues proves versaran sobre els temes següents:
· Genèric: organització del SERVEF.
· Específic: gravació i edició d'imatges utilitzant els mitjans següents:
- Càmeres de vídeo Betacam SP i HDV.
- Edició no lineal Avid Liquid 7 en HDV.
- Edició lineal A/B Roll Betacam SP.
- After Effects 6.0.
- Audition o Sound Forge.
Tretze. Entrevista personal
1. Es podrà valorar fins a un màxim de 4 punts.
2. L'entrevista versarà sobre coneixements i experiències professionals, i sobre els programes específics esmentats en el punt anterior.
Catorze. Concessió
1. Finalitzat el procés de selecció, i a la vista de la relació ordenada segons la puntuació de les persones aspirants, la Comissió Avaluadora elevarà a la secretària general del SERVEF, per a la resolució, una proposta de concessió de la beca.
2. La secretària general, per delegació, dictarà en el termini de dos mesos comptats a partir de la publicació de la present convocatòria, la resolució en què s'adjudique la beca convocada i es constituïsca una borsa de reserva per al cas de produir-se renúncia o abandó.
3. Igualment, en aquest termini, es donarà publicitat de la resolució de concessió al tauler d'anuncis ubicat a la planta baixa dels Servicis Centrals del SERVEF, Av. Navarro Reverter, 2 de València, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, produirà els efectes de notificació als interessats. A més, i amb independència de la difusió en la resta de mitjans ja mencionats en la base novena, punt 4, la resolució serà publicada en el Diari Oficial de la Comunitat Valenciana.
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, si no es notifica la resolució que adjudica les beques dins del termini anteriorment establit, s'entendran desestimades les sol·licituds presentades.
Quinze. Obligacions de les persones becades
Durant el període de gaudi, la persona becada està obligada a realitzar les activitats en què consistisquen les pràctiques professionals, d'acord amb les instruccions sobre condicions d'exercici que dicte la secretària general del SERVEF i amb les directrius que ordene el cap del servici a què estiga adscrita.
Setze. Incompatibilitat, incidències i tutoria.
1. La condició de becari/ària no implicarà cap vinculació laboral o administrativa amb el Servici Valencià d'Ocupació i Formació, i tant la concessió com l'aprofitament seran incompatibles amb el gaudi d'altres beques que pogueren concedir-se per a la mateixa activitat o semblant.
2. La secretària general resoldrà les incidències que es produïsquen durant el període de gaudi de la beca a proposta del cap o la cap del servici corresponent, i podrà deixar sense efecte aquesta, amb audiència prèvia de la persona interessada, en els supòsits d'incompliment de les obligacions sense causa justificada, de no realitzar l'activitat que va motivar la concessió o de deixar de reunir els requisits exigits en aquesta convocatòria.
3. El/la cap del Servici d'Organització, Coordinació i Informació exercirà de tutor/a de les pràctiques professionals i vetlarà pel compliment de les condicions de l'exercici de la beca.